CELEX: 32009D0147
Language: sl
Date: 2009-02-19 00:00:00
Title: 2009/147/ES: Odločba Komisije z dne 19. februarja 2009 o finančnem prispevku Skupnosti za leto 2008 za kritje izdatkov, ki so nastali v Nemčiji, na Nizozemskem in v Sloveniji, za boj proti organizmom, škodljivim za rastline ali rastlinske proizvode (notificirano pod dokumentarno številko C(2009) 1013)

20.2.2009   
            
            
               SL
            
            
               Uradni list Evropske unije
            
            
               L 49/43
            
         
      ODLOČBA KOMISIJE
   
   z dne 19. februarja 2009
   o finančnem prispevku Skupnosti za leto 2008 za kritje izdatkov, ki so nastali v Nemčiji, na Nizozemskem in v Sloveniji, za boj proti organizmom, škodljivim za rastline ali rastlinske proizvode
   (notificirano pod dokumentarno številko C(2009) 1013)
   (Besedilo v nizozemskem, nemškem in slovenskem jeziku je edino verodostojno)
   (2009/147/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 23 Direktive,
   ob upoštevanju naslednjega:
   
               (1)
            
            
               V skladu z Direktivo 2000/29/ES se državam članicam lahko dodeli finančni prispevek Skupnosti za kritje izdatkov, ki so neposredno povezani s potrebnimi ukrepi, sprejetimi ali načrtovanimi za boj proti škodljivim organizmom, vnesenim iz tretjih držav ali drugih območij v Skupnosti, za izkoreninjenje ali, če to ni mogoče, preprečevanje njihovega širjenja.
            
         
               (2)
            
            
               Nemčija, Nizozemska in Slovenija so uvedle program ukrepov za izkoreninjenje organizmov, škodljivih za rastline, ki so bili vneseni na njihovo ozemlje. Ti programi določajo cilje, ki jih je treba doseči, izvedene ukrepe ter njihovo trajanje in stroške. Nemčija, Nizozemska in Slovenija so zaprosile za dodelitev finančnega prispevka Skupnosti za navedene programe v rokih iz Direktive 2000/29/ES in v skladu z Uredbo Komisije (ES) št. 1040/2002 z dne 14. junija 2002 o podrobnih pravilih za izvajanje določb v zvezi z dodeljevanjem finančnega prispevka Skupnosti za obvladovanje zdravstvenega varstva rastlin in o razveljavitvi Uredbe (ES) št. 2051/97 (2).
            
         
               (3)
            
            
               Tehnične informacije, ki so jih poslale Nemčija, Nizozemska in Slovenija, so Komisiji omogočile, da je natančno in izčrpno analizirala stanje ter ugotovila, da so bili izpolnjeni pogoji za dodelitev finančnega prispevka Skupnosti, kakor jih določa zlasti člen 23 Direktive 2000/29/ES. Zato je primerno, da Skupnost zagotovi finančni prispevek za kritje izdatkov za te programe.
            
         
               (4)
            
            
               Finančni prispevek Skupnosti lahko pokrije največ 50 % upravičenih izdatkov. Vendar pa je treba v skladu s tretjim odstavkom člena 23(5) Direktive zmanjšati višino finančnega prispevka Skupnosti za del programa, ki ga je predstavila Nizozemska za obvladovanje koruznega hrošča Diabrotica virgifera virgifera Le Conte, ker je bil za program, ki ga je prijavila ta država članica, že dodeljen prispevek Skupnosti v skladu z Odločbo Komisije 2007/877/ES (3).
            
         
               (5)
            
            
               V skladu s členom 24 Direktive 2000/29/ES Komisija preveri, ali je do vnosa zadevnega škodljivega organizma prišlo zaradi pomanjkljivih preverjanj oziroma inšpekcijskih pregledov, in na podlagi ugotovitev teh preverjanj sprejme ustrezne ukrepe.
            
         
               (6)
            
            
               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (4) je treba ukrepe za zdravstveno varstvo rastlin financirati iz Evropskega kmetijskega jamstvenega sklada. Za finančni nadzor teh ukrepov se uporabljajo členi 9, 36 in 37 zgoraj navedene uredbe.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Odobri se dodelitev finančnega prispevka Skupnosti za leto 2008 za kritje izdatkov, ki so nastali v Nemčiji, na Nizozemskem in v Sloveniji v povezavi z ukrepi, ki so v skladu s členom 23(2) Direktive 2000/29/ES uvrščeni med potrebne ukrepe in so bili zaradi boja proti škodljivim organizmom izvedeni s programi za izkoreninjenje iz Priloge.
   Člen 2
   1.   Celotni znesek finančnega prispevka iz člena 1 je 871 953 EUR.
   2.   Najvišji zneski finančnega prispevka Skupnosti za vsakega od programov so navedeni v Prilogi.
   Člen 3
   Finančni prispevek Skupnosti, kakor je določen v Prilogi, se izplača pod naslednjimi pogoji:
   
               (a)
            
            
               če je bilo predloženo dokazilo o izvedenih ukrepih v skladu z določbami iz Uredbe (ES) št. 1040/2002;
            
         
               (b)
            
            
               če je zadevna država članica Komisiji predložila zahtevek za plačilo v skladu s členom 5 Uredbe (ES) št. 1040/2002.
            
         Plačilo finančnega prispevka Skupnosti ne vpliva na preverjanja, ki jih Komisija izvede v skladu s členom 24 Direktive 2000/29/ES.
   Člen 4
   Ta odločba je naslovljena na Zvezno republiko Nemčijo, Kraljevino Nizozemsko in Republiko Slovenijo.
   
      V Bruslju, 19. februarja 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 169, 10.7.2000, str. 1.
   
      (2)  UL L 157, 15.6.2002, str. 38.
   
      (3)  UL L 344, 28.12.2007, str. 51.
   
      (4)  UL L 209, 11.8.2005, str. 1.
   
      PRILOGA
      PROGRAMI ZA IZKORENINJENJE
      Legenda:
      a= Leto izvajanja programa za izkoreninjenje.
      Oddelek I:   Programi, pri katerih finančni prispevek Skupnosti znaša 50 % upravičenih izdatkov
      
                  Država članica
               
               
                  Škodljivi organizmi
               
               
                  Prizadete rastline
               
               
                  Leto
               
               
                  Upravičeni izdatki
                  (v EUR)
               
               
                  Najvišji prispevek Skupnosti
                  (EUR) na program
               
            
                  Nemčija, Baden-Württemberg
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  481 817
               
               
                  240 908
               
            
                  Nemčija, Bavarska
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  197 319
               
               
                  98 659
               
            
                  Nizozemska
               
               
                  
                     Diabrotica virgifera
                  
               
               
                  
                     Zea mays
                  
               
               
                  2006
               
               
                  125 320
               
               
                  62 660
               
            
                  Nizozemska
               
               
                  
                     PSTVa
                  
               
               
                  
                     Brugmansia spp, Solanum jasminoides
                  
               
               
                  2006, 2007
               
               
                  687 606
               
               
                  343 803
               
            
                  Nizozemska
               
               
                  
                     TR
                  
               
               
                  
                     Hemerocallis spp, Iris spp.
               
               
                  2006
               
               
                  148 589
               
               
                  74 294
               
            
                  Slovenija
               
               
                  
                     Dryocosmus kuriphilus
                  
               
               
                  
                     Castanea sp.
               
               
                  2007
               
               
                  41 307
               
               
                  20 653
               
            
         
      Oddelek II:   Programi z drugačnimi stopnjami finančnega prispevka Skupnosti v skladu s postopnim zmanjševanjem
      
                  Država članica
               
               
                  Škodljivi organizmi
               
               
                  Prizadete rastline
               
               
                  Leto
               
               
                  a
               
               
                  Upravičeni izdatki
                  (v EUR)
               
               
                  Stopnja
                  (%)
               
               
                  Najvišji prispevek Skupnosti
                  (EUR)
               
            
                  Nizozemska
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  3
               
               
                  68 837
               
               
                  45
               
               
                  30 976
               
            
         
      
                  Skupni prispevek Skupnosti (EUR)
               
               
                  871 953